കാര്ഗില് വിജയദിനം ആചരിച്ചു കൂത്താട്ടുകുളം: ശത്രുക്കളില് നിന്ന് രാജ്യത്തെ രക്ഷിച്ച് വിജയം വരിച്ച കാര്ഗില് വിജയദിനത്തിന്റെ ഓര്മ്മകള് പുതുക്കി കാര്ഗില് ജംഗ്ഷന് നിവാസികള്. കൂത്താട്ടുകുളം നഗരസഭയിലെ പന്ത്രണ്ടാം വാര്ഡില് ഉഴവൂര് പാല റൂട്ടിനിടക്കാണ് കാര്ഗില് ജംഗ്ഷന് സ്ഥിതി ചെയ്യുന്നത്. പ്രദേശത്തെ നാട്ടുകാര് ഒത്തുകൂടിയാണ് ചടങ്ങുകള് സംഘടിപ്പിച്ചത്. നഗരസഭ കൗണ്സിലര് അഡ്വ.ബോബന് വര്ഗ്ഗീസ് യോഗം ഉദ്ഘാടനം ചെയ്തു. ദീര്ഘകാലം സേനയില് സേവനമനുഷ്ടിച്ച ലെഫ്റ്റന്റ് കേണല് മേരി തോമസ് വലിയ കളപ്പുരയില്, ദീപാ ഭവനില് ഗോപാലകൃഷ്ണന് എന്നിവരെ യോഗത്തില് ആദരിച്ചു. കാര്ഗില് യുദ്ധത്തില് വീരമൃത്യു വരിച്ച ജവാന്മാരെ സ്മരിച്ചു വിമലാക്ഷന് പാറക്കുന്നേല് വിജയദിന സന്ദേശം നല്കി. സി.പി.ഐ കൂത്താട്ടുകുളം ലോക്കല് സെക്രട്ടറി എ.കെ.ദേവദാസ്, ബാബു പാറക്കുന്നേല്, അജി കൊച്ചുകുന്നേല്, ഉഷ വിമലാക്ഷന്, പ്രതീഷ് സഹദേവന്, ജീമോന് വെച്ചൂട്ടിക്കല്, റെജി, സന്തോഷ്, ഷൈനി ബാബു, ഓമന പുഷ്പന്, സുരേഷ് വലിയപ്ലാക്കില് എന്നിവര് ചടങ്ങില് പങ്കെടുത്തു.